истории за Маса
Три възрастни сестри живели заедно в една къща. Най-младата била на 92 години, другата на 94, а най-голямата на 96 години.
Една вечер 96-годишната решила да се изкъпе в банята на горния етаж и започнала да пълни ваната с вода.
Щом пъхнала единия си крак, спряла, замислила се и викнала на сестрите си:
- Сестри мои, аз влизам или излизам от ваната?!!!
94-годишната отговорила:
- Няма как да знам това от тук. Ще се кача горе при теб и ще проверя.
Тръгнала по стълбите, но спряла на средата и се замислила:
- Аз качвам ли се или слизам по стъпалата?
92 годишната седи на кухненската маса, пие чай и слуша сестрите си. Поклатила ядосано глава и си казала:
- Надявам се никога да не забравям толкова, колкото тези двете дърти кукумявки. За по-сигурно чукнала отдолу, под масата. И тогава се провикнала:
- След малко ще се кача да ви помогна, но сега отивам първо да видя кой почука на вратата.